Uma Thurmanová

Uma Thurmanová (; * 29. apríl 1970) je americká filmová herečka. Je známa hlavne z filmov, ktoré s ňou nakrútil režisér Quentin Tarantino. Účinkovala napríklad vo filmoch Nebezpečné známosti, Pulp Fiction, Gattaca a aj v dvojdielnom filme Kill Bill. S výškou  je jednou z najvyšších herečiek v Hollywoode.

Životopis a kariéra 
Je dcérou budhistického profesora a modelky a psychoterapeutky. Má troch bratov. V pätnástich rokoch sa rozhodla stať herečkou a presťahovala sa do New Yorku. Najskôr sa živila ako modelka, postupne bola obsadzovaná aj do filmov a seriálov. V roku 1988 sa objavila vo filme Nebezpečné známosti po boku Michelle Pfeifferovej, Glenn Closovej a Johna Malkovicha. Táto snímka jej zaručila pozitívne ohlasy na jej postavu a tak sa dostala do širokého podvedomia divákov. 

Po úspechu v Nebezpečných známostiach si Uma zahrala ešte v pár menších snímkach. O niečo málo väčší priestor dostala vo filme od Quentina Tarantina, Pulp Fiction - Historky z podsvetia. Tento film jej doslovne zaručil úspech. Vo filme sa objavila po boku hviezd Johna Travoltu a Samuela L. Jacksona. Za film získala aj svoju prvú nomináciu na Oscara, v kategórií herečka vo vedľajšej úlohe.

V roku 1997 si zahrala vo filme Batman a Robin, o rok neskôr nahradila Gwyneth Paltrowovú vo filme Pomstitelia. V rovnakom roku tiež stvárnila postavu Fantine v muzikáli Bedári. 

S hercom Seanon Pennom sa objavila vo filme od Woodyho Allena Sladký ničomník. 

Na začiatku 21. storočia sa objavila vo filme Priznanie, spolu s jej vtedajším partnerom Ethanom Hawkeom. V roku 2002 získala úlohu Debby v televíznom snímku Duševná slepota, za ktorý získala v roku 2003 Zlatý glóbus. 

V roku 2004 získala úlohu, ktorá ju o dosť viac preslávila. Išlo o hlavnú rolu vo filme Kill Bill. Kariéru Umy tento film doslova "oživil". Nápad na tento film vznikol už v roku 1994, pri natáčaní Pulp Fiction, kedy sa Uma zmienila, že by si rada zahrala niekoho, kto je posadnutý pomstou. Film mal neskutočný úspech a dočkal sa aj druhého pokračovania. Za obe časti získala nomináciu na Zlatý glóbus. 

V roku 2005 si zahrala už druhýkrát s hercom Johnom Travoltom v komédií Buď Cool. O rok neskôr si zahrala v komédií Moja super ex s herečkou Annou Farisovou. Po roku 2006 hrala skôr vedľajšie postavy, napríklad v roku 2010 v dobrodružnom filme Percy Jackson a Zlodej blesku. V roku 2013 sa pridala k hercom ako Naomi Wattsová, Emma Stonová, Kate Winsletová, Richard Gere, Gerard Butler či Anna Farisová pri natáčaní komédie Mládeži neprístupné.

Osobný život 
V roku 1990 sa vydala za Garyho Oldmana, no ich manželstvo v roku 1992 skončilo rozvodom. V máji 1998 sa vydala za svojho hereckého kolegu Ethana Hawkea, s ktorým má dve deti, dcéru Mayu Ray a syna Levona. V roku 2005 sa Uma a Ethan rozviedli. Často sa povrávalo aj o jej vzťahu s Quentinom Tarantinom a vzťah medzi nimi ani jeden nevylúčil a ani nepotvrdil. 

V roku 2005 až 2007 sa stala obeťou prenasledovania od Jacka Jordana, ktorý trpel psychickými problémami a bol do Umy fanaticky zamilovaný. 

V roku 2007 začala chodiť s francúzskym finančným poradcom Andrém Bussonom, s ktorým má dcéru Rosalind Arushu Arkadinu Altalune Florence. Vzťah im však nevyšiel a obaja chceli získať starostlivosť o ich dcéru. Počas sporu Busson obvinil Umu z toho, že má duševné problémy a mieša lieky s alkoholom. Kvôli tomuto tvrdeniu súd začiatkom roku 2017 vyhral.

V roku 2015 vyšla od skupiny Fall Out Boy skladba s názvom Uma Thurman a v roku 2017 sa zúčastnila filmového festivalu v Karlových Varoch.

Filmografia
 2009 – Vydatá nevesta (The Accidental Husband)
 2006 – My Super Ex-Girlfriend
 2005 – Prime
 2005 – Buď cool (Be Cool)
 2004 – Kill Bill 2 (Kill Bill:Volume 2)
 2003 – Výplata (Paycheck)
 2003 – Kill Bill (Kill Bill:Volume 1)
 2002 – Hysterical Blindness
 2001 – Chelsea Walls
 2001 – Tape
 2000 – The Golden Bowl
 2000 – Vatel (Vatel)
 1999 – Sweet and Lowdown
 1998 – The Avengers
 1998 – Les Misérables
 1997 – Batman a Robin
 1997 – Gattaca (Gattaca)
 1997 – You're Still Not Fooling Anybody
 1996 – Beautiful Girls
 1996 – The Truth About Cats & Dogs
 1995 – Duke of Groove
 1995 – A Month by the Lake
 1994 – Pulp Fiction (Pulp Fiction)
 1993 – Even Cowgirls Get the Blues
 1993 – Mad Dog and Glory
 1992 – Final Analysis
 1992 – Jennifer 8 (Jennifer Eight)
 1991 – Robin Hood (TV)
 1990 – Henry & June
 1990 – Where the Heart Is
 1989 – The Adventures of Baron Munchausen
 1988 – Dangerous Liaisons
 1988 – Johnny Be Good
 1987 – Kiss Daddy Goodnight

Referencie

Iné projekty 

Filmové herečky USA
Televízne herečky USA
Modelky USA
Účastníci Medzinárodného filmového festivalu Karlovy Vary
Držiteľky ceny Zlatý glóbus za najlepší ženský herecký výkon v miniseriáli alebo televíznom filme
Osobnosti USA dánskeho pôvodu
Osobnosti USA nemeckého pôvodu
Osobnosti USA švédskeho pôvodu
Osobnosti z Bostonu (Massachusetts)